open-index/open-wikipedia-markdown huggingface dataset:
Χριστιανός Γ΄ του Παλατινάτου-Τσβάιμπρυκεν

Ο **Χριστιανός Γ΄** (*Christian III. von Pfalz-Zweibrücken*, 7 Νοεμβρίου 1674 - 3 Φεβρουαρίου 1735) από τον Οίκο των Βίττελσμπαχ, ήταν κόμης του Μπίρκενφελντ (1717 - 1731) και του Τσβάιμπρυκεν (1731 - 1735).

## Βιογραφία
Γεννήθηκε στο Στρασβούργο και ήταν γιος του Χριστιανού Β΄ του Μπίρκενφελντ και της Αικατερίνης Αγάθης, Κόμισσας του Ράππολτσταϊν.

Ξεκίνησε τη σταδιοδρομία του στο γαλλικό στρατό το 1697 και ανέλαβε το αλσατικό Σύνταγμα. Το 1699 ανέλαβε την κομητεία του Ράππολτσταϊν της μητέρας του. Το 1702 έγινε στρατάρχης και δύο έτη μετά αντιστράτηγος. Διακρίθηκε στη μάχη του Άουντενααρντε το 1708.

Όταν το 1717 απεβίωσε ο πατέρας του, άφησε το στρατό και ανέλαβε την κομητεία του Μπίρκενφελντ, που ήταν μέρος του Σπόνχαϊμ. Το 1731 απεβίωσε ο δεύτερος εξάδελφός του Γουσταύος, Παλατινός Κόμης του Τσβάιμπρυκεν, που ήταν άτεκνος και τον διαδέχθηκε. Οι συγγενείς του αντιτάχθηκαν σε αυτό, αλλά εκείνος συμφώνησε με τον Κάρολο Γ΄ Φίλιππο του Παλατινάτου να κρατήσει το Τσβάιμπρυκεν (Συνθήκη του Μάννχαϊμ, 1733).

Απεβίωσε στο Τσβάιμπρυκεν το 1735 και τάφηκε στο Ναό του Αλεξάνδρου (*Alexanderskirche*) της πόλης.

## Οικογένεια
Το 1719 νυμφεύτηκε την Καρολίνα, κόρη του Λουδοβίκου Κράτου του Νάσσαου-Σααρμπρύκεν, και είχε τέκνα:
* Καρολίνα (1721 - 1774), παντρεύτηκε τον Λουδοβίκο Θ΄ της Έσσης-Ντάρμστατ.
* Χριστιανός Δ΄ (1722 - 1775), Παλατινός Κόμης του Τσβάιμπρυκεν.
* Φρειδερίκος Μιχαήλ (1724 - 1767), στρατάρχης της Αυστρίας. Γιος του ήταν ο:
** Μαξιμιλιανός Α΄ Ιωσήφ της Βαυαρίας.
* Χριστιανή Ερριέττα (1725 - 1816), παντρεύτηκε τον Κάρολο Αύγουστο του Βάλντεκ και Πύρμοντ.

## Πρόγονοι





## Αναφορές
*Maximilian V. Sattler: Lehrbuch der bayerischen Geschichte, Lindauer, 1868, p. 411
*Johann Georg Lehmann: Vollständige Geschichte des Herzogtums Zweibrücken und seiner Fürsten, Kaiser, 1867, p. 485 ff.

## Εξωτερικοί σύνδεσμοι

*freepages.genealogy.rootsweb.ancestry.com/

Κατηγορία:Οίκος του Βίττελσμπαχ
Αικατερίνη της Βουλγαρίας

Η **Αικατερίνη της Βουλγαρίας** (βουλγαρικά: Екатерина) ήταν Βυζαντινή αυτοκράτειρα, σύζυγος του Ισαάκιου Α΄. Ήταν κόρη του Ιβάν Βλαντισλάβ της Βουλγαρίας και της συζύγου του Μαρίας.

## Αυτοκράτειρα
Αφού έγινε αυτοκράτορας, ο Ισαάκιος την έθεσε στην Αυγούστα. Ο Ισαάκ έγινε Βυζαντινός αυτοκράτορας το 1057. Εκτέλεσε καθήκοντα ως σύζυγός του δύο χρόνια πριν ο Ισαάκιος αρρωστήσει. Ο Μιχαήλ Ψελλός περιγράφει την Αικατερίνη ως: "Η αυτοκράτειρα - μια αξιοσημείωτη γυναίκα, που καταγόταν από ευγενική γενιά- και την κόρη της από τον Ισαάκιο, ένα όμορφο κορίτσι όχι μόνο πριν της ξυρίσουν το κεφάλι, αλλά και μετά την κουρά."
Ο Ισαάκιος παραιτήθηκε από τον θρόνο στις 22 Νοεμβρίου 1059. Αποσύρθηκε στη Μονή Στουδίου και πέρασε το υπόλοιπο της ζωής του, μέχρι τον θάνατό του στα τέλη του 1060 ή το 1061, ως μοναχός.   Μετά την παραίτηση του συζύγου της, φαίνεται να βασίλεψε για λίγο με τον Κωνσταντίνο Ι΄, αλλά τελικά αποσύρθηκε επίσης στο μοναστήρι του Μυρελαίου κάτω από το μοναστικό όνομα της Ξένης.

## Οικογένεια
Η Αικατερίνη είχε τουλάχιστον δύο παιδιά με τον Ισαάκ: τον 
* Μανουήλ Κομνηνό (περίπου 1030 - 1042/57), που καταγράφηκε ως αρραβωνιασμένος με την κόρη του πρωτοσπαθάριου Ήλιου.
* Μαρία Κομνηνή (γεννημένη περίπου το 1034), που η ομορφιά της έγινε αντιληπτή από τον Ψελλό, αλλά παρέμεινε άγαμη και αποσύρθηκε με τη μητέρα της στη Μονή του Μυρελαίου.

## Παραπομπές


## Πηγές
* (κύρια πηγή) Michael Psellus, Chronographia.
* Kazhdan, Alexander, ed. (1991): The Oxford Dictionary of Byzantium. Oxford University Press. ISBN 978-0-19-504652-6.
* Varzos, Konstantinos (1984): Η Γενεαλογία των Κομνηνών [The Genealogy of the Komnenoi] (PDF) (in Greek). A. Thessaloniki: Centre for Byzantine Studies, University of Thessaloniki.

Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 11ου αιώνα
Κατηγορία:Οίκος Κομητόπουλων
Κατηγορία:Βουλγάρες πριγκίπισσες
Κώστας Σκρέκας

Ο **Κώστας Σκρέκας** (14 Μαρτίου 1973) είναι Έλληνας πολιτικός, βουλευτής Τρικάλων με τη Νέα Δημοκρατία από τις εκλογές του Μαΐου του 2012. Διατελεί ως γραμματέας της Πολιτικής Επιτροπής της Νέας Δημοκρατίας, από τον Ιούνιο του 2025. Υπήρξε υπουργός Ανάπτυξης (2023-2024), υπουργός Ανάπτυξης και Ανταγωνιστικότητας (2014-2015), υφυπουργός Αγροτικής Ανάπτυξης και Τροφίμων (2019-2021) και υπουργός Περιβάλλοντος και Ενέργειας (2021-2023).

## Βιογραφία
Η καταγωγή του είναι από τη Μεγάρχη Τρικάλων. Είναι γιος του πρώην βουλευτή της Νέας Δημοκρατίας, Θεοδώρου Σκρέκα.

Αποφοίτησε από το τμήμα Πολιτικών Μηχανικών της Πολυτεχνικής Σχολής του Αριστοτελείου Πανεπιστημίου Θεσσαλονίκης (ΑΠΘ). Το 2000 ολοκλήρωσε τις μεταπτυχιακές του σπουδές στη Διαχείριση Έργων (MSc in Construction Management, στο Τμήμα Πολιτικών Μηχανικών) στο Πανεπιστήμιο του Birmingham της Αγγλίας. 

Κατά τη διάρκεια των προπτυχιακών σπουδών του εκπροσώπησε τους φοιτητές ως μέλος στη Σύγκλητο του Αριστοτελείου Πανεπιστημίου Θεσσαλονίκης και ως μέλος στην Κοσμητεία της Πολυτεχνικής Σχολής ΑΠΘ. Το 1994 ως μέλος της ΔΑΠ-ΝΔΦΚ εκλέχθηκε πρόεδρος του Συλλόγου Φοιτητών Πολιτικών Μηχανικών ΑΠΘ. Ήταν μέλος της ΟΝΝΕΔ. 

Συνέγραψε εργασίες και άρθρα που έχουν δημοσιευτεί σε ελληνικές και διεθνείς οικονομικές ιστοσελίδες και περιοδικά. Συμμετείχε σε διεθνή συνέδρια στην Ελλάδα και στο εξωτερικό, στις θεματικές ενότητες Negotiations, Strategic Management, Global Marketing Management.

Από το 2000 εργάστηκε στον κλάδο των καταναλωτικών προϊόντων (FMCG’S) σε διευθυντικές θέσεις, ενώ υπήρξε συνιδρυτής και διευθύνων σύμβουλος για 12 χρόνια σε εταιρεία η οποία δραστηριοποιείται στον εν λόγω χώρο.

Το 2012 έθεσε για πρώτη φορά υποψηφιότητα στις εκλογές της 6ης Μαΐου και εκλέχθηκε βουλευτής Τρικάλων με τη Νέα Δημοκρατία. Επανεκλέχθηκε βουλευτής στις εκλογές της 17ης Ιουνίου. Διετέλεσε υπουργός Ανάπτυξης και Ανταγωνιστικότητας από τον Νοέμβριο του 2014 μέχρι τον Ιανουάριο του 2015 στην κυβέρνηση Σαμαρά. 

Στις εκλογές της 25ης Ιανουαρίου 2015 εκλέχθηκε πρώτος σε σταυρούς βουλευτής της Νέας Δημοκρατίας στην περιφέρεια Τρικάλων και επανεκλέχθηκε στις εκλογές της 20ής Σεπτεμβρίου 2015. 

Επανεξελέγη βουλευτής Τρικάλων στις εθνικές εκλογές του Ιουλίου 2019 και ανέλαβε καθήκοντα υφυπουργού Αγροτικής Ανάπτυξης και Τροφίμων, αρμόδιου για θέματα Κοινής Αγροτικής Πολιτικής στην πρώτη κυβέρνηση του Κυριάκου Μητσοτάκη. Μετά τον ανασχηματισμό της 5ης Ιανουαρίου του 2021 έγινε υπουργός Περιβάλλοντος και Ενέργειας.

Στις βουλευτικές εκλογές του Μαΐου και του Ιουνίου 2023 επανεξελέγη και στις 27 Ιουνίου ανέλαβε υπουργός Ανάπτυξης στη δεύτερη κυβέρνηση Μητσοτάκη.

## Παραπομπές


## Εξωτερικοί σύνδεσμοι
* 
* Προφίλ του Κώστα Σκρέκα στη Βουλή των Ελλήνων

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Τρικάλων
Κατηγορία:Έλληνες υπουργοί Ανάπτυξης και Ανταγωνιστικότητας
Κατηγορία:Έλληνες υφυπουργοί Αγροτικής Ανάπτυξης και Τροφίμων
Κατηγορία:Έλληνες υπουργοί Περιβάλλοντος και Ενέργειας
Κατηγορία:Έλληνες υπουργοί Ανάπτυξης
Κρητική μπαστούνα

thumb|300px|Κατασκευή παραδοσιακής κρητικής κατσούνας
Η **κρητική μπαστούνα** ή **κατσούνα** αποτελεί κρητικό είδος ράβδου, η χρήση της οποίας προορίζεται ως παραδοσιακό μέσο κυρίως από κτηνοτρόφους για τον έλεγχο των ζώων τους, για στήριξη ή ακόμα και για διακοσμητικούς λόγους. Για την κατασκευή της χρησιμοποιείται κυρίως ξύλο από το δέντρο αμπελιτσιά, που αποτελεί πλέον προστατευόμενο είδος. Ωστόσο, στη σύγχρονη εποχή η κατασκευή τους μπορεί να γίνει και από άλλα ξύλα, όπως ροδιάς, αστύρακα, σκίνου και άλλα. Ωστόσο η κατασκευή και από αυτά τα ξύλα γίνεται ακριβώς με τον ίδιο τρόπο, όπως κατασκευαζόταν και τα παλαιότερα χρόνια οι κατσούνες από αμπελιτσιά. 

Η κατασκευή της γνήσιας Κρητικής κατσούνας γίνεται από ξύλο αμπελιτσιάς. Αυτό είναι ένα είδος δέντρου που επιστημονικά ονομάζεται Zelkova abelicea ή Zelkova cretica. Εξαπλώνεται μόνο στην Κρήτη και απαντάται κυρίως σε μέτρια με μεγάλα υψόμετρα. Μεγαλύτερη ποσότητα βρίσκεται στο νομό των Χανίων όπου υπάρχει θερμότερο κλίμα. Ωστόσο για την προστασία της, σήμερα απαγορεύεται η κοπή του ξύλου.

Ωστόσο για τη συντήρηση της παραδοσιακής αυτής τέχνης οι κατσούνες πλέον μπουν να φτιαχτούν από πολλά και διαφορετικά ξύλα που το κάθε ένα από αυτά έχει τα προτερήματα του. Τα ξύλα μπορεί να είναι πρίνος, αστύρακας, σκίνος, ρογδιά, συκιά, μουρνιά, μαυρομουρνιά, μπουρνελιά κ.α.

## Πολιτιστική προβολή
Η κατσούνα έχει αναδειχθεί ως στοιχείο πολιτιστικής κληρονομιάς και σε εθνικά μέσα ενημέρωσης, όπως η εφημερίδα *Καθημερινή*, στον τόμο «Οι Τόποι μας – Ηράκλειο» (2023). 

Επιπλέον, οι κατσούνες παρουσιάζονται στο βιβλίο *Χειροποίητη Κρήτη*, που υλοποιήθηκε με την υποστήριξη της Περιφέρειας Κρήτης, το οποίο καταγράφει 26 παραδοσιακές τέχνες του νησιού. 

## Σύγχρονη προβολή
Στις αρχές του 21ου αιώνα η κατσούνα γνώρισε ανανεωμένο ενδιαφέρον μέσω διαδικτυακών δράσεων και ψηφιακής προώθησης. Ειδική μνεία γίνεται στο έργο του Μάρκου Σμυρνάκη, ιδρυτή του πρώτου επίσημου εργαστηρίου κατασκευής Κρητικής κατσούνας στα Αϊτάνια Ηρακλείου, ο οποίος έχει συμβάλει στην προβολή της παράδοσης μέσα από τα μέσα κοινωνικής δικτύωσης, πολιτιστικές εκθέσεις και αφιερώματα σε έντυπα και τηλεοπτικά μέσα (Athens Voice 2022, Zarpanews 2022, Politika Kritis 2023).

## Παραπομπές


Κατηγορία:Κτηνοτροφία
Χριστιανός Α΄ του Μπίσβαϊλερ

Ο **Χριστιανός Α΄** (3 Νοεμβρίου 1598 - 6 Σεπτεμβρίου 1654) από τον Οίκο του Βίττελσμπαχ, ήταν κόμης του Μπίσβαϊλερ (Bischweiler) το διάστημα 1600-1654.

## Βιογραφία
Γεννήθηκε στο Μπίρκενφελντ και ήταν ο δευτερότοκος γιος του Καρόλου Α΄, κόμη του Μπίρκενφελντ και της Δωροθέας των Γουέλφων, κόρης του Γουλιέλμου ΣΤ΄, δούκα του Μπράουνσβαϊγκ-Λύνεμπουργκ. 

Το 1600 απεβίωσε ο πατέρας του και αυτός μοίρασε με τον μεγαλύτερο αδελφό του Γεώργιο Γουλιέλμο την κληρονομιά: ο Χριστιανός Α΄ έλαβε την περιοχή γύρω από το Μπίσβαϊλερ στη Αλσατία. Απεβίωσε το 1654 στο Νόιενσταϊν και ετάφη στο Μπίσβαϊλερ.

## Οικογένεια
Πρώτα νυμφεύτηκε το 1590 τη Μαγδαληνή Αικατερίνη του Βίττελσμπαχ, κόρη του εξαδέλφου του, Ιωάννη Β΄, παλατινού κόμη του Τσβάιμπρυκεν και είχε τέκνα:
* Δωροθέα Αικατερίνη 1634-1715, παντρεύτηκε τον Ιωάννη Λουδοβίκο, κόμη του Νάσσαου-Ότβαϊλερ
* Λουίζα Σοφία 1635-1691
* Χριστιανός Β΄ 1637-1717, κόμης του Μπίρκενφελντ
* Ιωάννης Κάρολος 1638-1704, κόμης του Γκέλνχαουζεν
* Άννα Μαγδαληνή 1640-1693, παντρεύτηκε τον Ιωάννη Ράινχαρντ Β΄, κόμη του Χάναου-Λίχτενμπεργκ
* ανώνυμος γιος 1631, Γουσταύος Αδόλφος 1632 Ιωάννης Χριστιανός 1633, απεβίωσαν σε βρεφική ηλικία

Το 1648 απεβίωσε η Μαγδαληνή Αικατερίνη και το ίδιο έτος νυμφεύτηκε σε δεύτερο γάμο τη Μαρία Ιωάννα, κόρη του Ροδόλφου Ε΄, κόμη του Χέλφενσταϊν. Δεν είχαν επιζώντα τέκνα.

## Πρόγονοι





## Παραπομπές

Κατηγορία:Οίκος του Βίττελσμπαχ
Χατιτζέ Σουλτάνα (κόρη του Μουράτ Ε΄)

Η **Χατιτζέ Σουλτάν** (Οθ. τούρκικα: خديجة خاتون) (τούρκικα: *Hatice Sultan*, 5 Μαΐου 1870 - 13 Μαρτίου 1938) ήταν κόρη του σουλτάνου Μουράτ Ε΄ της Οθωμανικής Αυτοκρατορίας.

Η Χατιτζέ γεννήθηκε στις 5 Μαΐου 1870 στην Κωνσταντινούπολη, και ήταν η μεγαλύτερη κόρη Μουράτ Ε΄ και της τρίτης συζύγου του Σαγιάν Καντίνεφεντι. Μετά την εκθρόνιση του πατέρα της Μουράτ Ε΄ το 1876, αποσύρθηκε στο παλάτι Τσιραγάν. Η Χατιτζέ τον ακολούθησε στον θάνατο. Είχε διδαχτεί Γαλλικά από τον πατέρα της και από την Γκεβχερίζ Καλφά.

Στις 3 Σεπτεμβρίου 1901 παντρεύτηκε τον Νταμάτ Αλί Βασίφ Πασά και εφτά χρόνια αργότερα στις 20 Σεπτεμβρίου 1908, χώρισαν. Αργότερα παντρεύτηκε τον Γενικό Γραμματέα του Υπουργείου Εξωτερικών, Νταμάτ Ράουφ Χαϊρεντίν Μπέη, την 1η Μαΐου 1909 μαζί απέκτησαν δύο κόρες και ένα γιο, την Αϊσέ Χανίμσουλταν, τον Σουλτανζάντε Χάϊρι Μπέη και τη Σελμά Χανίμσουλταν, και εννιά χρόνια μετά στις 16 Ιουνίου 1918, χώρισαν.

Μετά την κατάργηση της μοναρχίας, η Χατιτζέ μαζί με τον γιο της, Σουλτανζάντε Χάϊρι και τη Σελμά Χανίμσουλταν εξορίστηκαν στη Βηρυτό. Στις 13 Μαρτίου 1938 η Χατιτζέ πέθανε σε ηλικία 67 ετών και είναι θαμμένη στη Δαμασκό.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Θερμός

Το **θερμός** είναι θερμομονωτικό δοχείο, κυριως  για υγρά που προσπαθεί να διατηρήσει σταθερή την  θερμοκρασία τους, απομονώνοντας το περιεχόμενο από την θερμοκρασια του περιβάλλοντος. Τα θερμός δεν διαθέτουν μηχανισμό θερμανσης ή ψυξης !
 Η λέξη προήλθε απ τη Ελληνική λέξη   "θερμό" , όπως αυτή προφέρεται και γράφεται (*thermos*') στα γαλλικά ,επειδή πρωτοεφευρέθηκε στη Γαλλία κι από κει διαδόθηκε στον υπόλοιπο Κόσμο.
Το θερμός το  χρησιμοποιούμε κατά την διάρκεια ταξιδιών, στην ύπαιθρο  αλλά και στους χώρους εργασίας για να διατηρήσουμε, κυρίως υγρά, σε μία σταθερή θερμοκρασία.

## Εξωτερικοί σύνδεσμοι
* 

Κατηγορία:Οικιακά σκεύη
Φρειδερίκος Α΄ του Ζίμμερν

Ο **Φρειδερίκος Α΄** (19 Νοεμβρίου 1417 - 29 Νοεμβρίου 1480) από τον Οίκο των Βίττελσμπαχ ήταν παλατινός κόμης του Ζίμερν (Simmern) το διάστημα 1459-80.

## Βιογραφία
Ήταν ο πρωτότοκος γιος του Στέφανου παλατινού κόμη του Ζίμερν & Τσβάιμπρυκεν και της Άννας των Χόενγκερολντσεκ, κόρης και κληρονόμου του Φρειδερίκου Γ΄ κόμη του Φέλντεντς. 

Το 1444 ο πατέρας του παραχώρησε την κτήση του στον Φρειδερίκο και τον αδελφό του Λουδοβίκο Α΄: ο πρώτος έλαβε την παλατινή κομητεία του Ζίμερν και ο δεύτερος αυτήν του Τσβάιμπρυκεν.

## Οικογένεια
Το 1454 νυμφεύτηκε τη Μαργαρίτα των Έχμοντ, κόρη του Άρνολντ δούκα του Χέλρε και είχε τέκνα:
* Αικατερίνη 1455-1522.
* Στέφανος 1457-1488/89.
* Ιωάννης Α΄ 1459-1509, παλατινός κόμης του Ζίμερν.
* Φρειδερίκος 1460-1518.
* Ρούπρεχτ 1461-1507, επίσκοπος του Ρέγκενσμπουργκ.
* Άννα 1465-1517.
* Μαργαρίτα 1466-1506.
* Ελένη 1467-1555.

## Πρόγονοι





## Πηγές
* Scott, Tom (1998). "Germany and the Empire". In Allmand, Christopher (ed.). The New Cambridge Medieval History:c.1415-c.1500. Volume 7. Cambridge University Press.

Κατηγορία:Οίκος του Βίττελσμπαχ
Scotland the Brave

Ο **Ύμνος της ηρωικής Σκωτίας** (αγγλ. *Scotland the Brave*) είναι σκωτσέζικο πατριωτικό τραγούδι και ένας από τους τρεις ανεπίσημους εθνικούς ύμνους της Σκωτίας.

## Εξωτερικοί σύνδεσμοι
* Trommel und Dudelsack (MP3; 2,7&nbsp;MB)

## Πηγές

Κατηγορία:Μουσική στη Σκωτία
Μαξιμίλιαν Φίλιππ

Ο **Μαξιμίλιαν Φίλιππ** (γερμ. *Maximilian Philipp*, γενν. 1 Μαρτίου 1994 στο Βερολίνο) είναι γερμανός ποδοσφαιριστής της SC Freiburg. Φοράει από τον Ιούλιο του 2017 την φανέλα της Μπορούσια.

## Παραπομπές


Κατηγορία:Ποδοσφαιριστές ΣΚ Φράιμπουργκ
Κατηγορία:Γερμανοί ποδοσφαιριστές
Ιωάννης Α΄ του Ζίμμερν

Ο **Ιωάννης Α΄** (*Johann I. von Pfalz-Simmern*, 15 Μαΐου 1459 – 27 Ιανουαρίου 1509) από τον Οίκο του Βίττελσμπαχ ήταν παλατινός κόμης του Ζίμμερν (Simmern) το διάστημα 1480-1509.

## Βιογραφία
Ήταν γιος του Φρειδερίκου Α΄, παλατινού κόμη του Ζίμμερν και της Μαργαρίτας, κόρης του Άρνολντ, δούκα του Χέλρε. 

Το 1480 απεβίωσε ο πατέρας του και τον διαδέχθηκε. Ο ίδιος απεβίωσε το 1509 και τον διαδέχθηκε ο γιος του Ιωάννης Β΄ ως παλατινός κόμης του Ζίμμερν.

## Οικογένεια
Το 1481 νυμφεύτηκε την Ιωάννα, κόρη του Ιωάννη Β΄, κόμη του Νάσσαου-Σααρμπρύκεν και είχε τέκνα:
* Φρειδερίκος 1490-1490
* Ιωάννης Β΄ 1492-1557, παλατινός κόμης του Ζίμμερν
* Φρειδερίκος, 1494-;

## Πρόγονοι





## Παραπομπές

Κατηγορία:Οίκος του Βίττελσμπαχ
Ιωάννης Β΄ του Ζίμμερν

Ο **Ιωάννης B΄** (*Johann II. von Simmern*, 21 Μαρτίου 1492 - 18 Μαΐου 1557) από τον Οίκο των Βίττελσμπαχ ήταν παλατινός κόμης του Ζίμμερν (Simmern) το διάστημα 1509-1557.

## Βιογραφία
Γεννήθηκε στο Ζίμμερν και ήταν γιος του Ιωάννη Α΄ παλατινού κόμη του Ζίμμερν και της Ιωάννας, κόρης του Ιωάννη Β΄ κόμη του Νάσσαου-Σααρμπρύκεν. 

To 1509 απεβίωσε ο πατέρας του και τον διαδέχθηκε. Έδωσε άδεια να εγκατασταθεί τυπογραφείο στο Ζίμμερν και ήταν προστάτης της γλυπτικής. Εισήγαγε τη Μεταρρύθμιση στην κομητεία του, πράγμα που οδήγησε σε ένταση με τους γειτονικούς αρχιεπισκόπους του Τριρ και του Μάιντς.

## Οικογένεια
Το 1508 νυμφεύτηκε τη Βεατρίκη, κόρη του Χριστόφορου Α΄ μαργράβου του Μπάντεν και είχε τέκνα:
* Αικατερίνη 1510-1572.
* Ιωάννα 1512-1581.
* Οτιλία 1513-1553.
* Φρειδερίκος Γ΄ 1515-1576, παλατινός κόμης του Ζίμμερν και μετά εκλέκτορας του Παλατινάτου.
* Μπριγκίτα 1516-1562.
* Γεώργιος 1518-1569, κόμης του Ζίμμερν-Σπόνχαϊμ.
* Ελισάβετ 1520-1564.
* Ριχάρδος 1521-1598, κόμης του Ζίμμερν-Σπόνχαϊμ.
* Μαρία 1524-1576.
* Σαβίνα 1528-1578, παντρεύτηκε τον Λάμοραλ, κόμη του Έχμοντ.
* Ελένη 1532-1579, παντρεύτηκε τον Φίλιππο Γ΄ κόμη του Χάναου-Μύντσενμπεργκ.

## Πρόγονοι





## Πηγές
* Setton, Kenneth Meyer (1984). The Papacy and the Levant, 1204-1571. American Philosophical Society. p. 1130. ISBN 9780871691620.

## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Flowers of the Forest

Το **Flowers of the Forest** (ελληνικά: *άνθη του δρυμού*) είναι παραδοσιακό τραγούδι της Σκωτίας. Η προέλευσή του είναι άγνωστη. 

Πρόκειται για μία λαϊκή μελωδία που τιμά την ήττα του σκωτσέζικου στρατού του Ιακώβου Δ΄ στη Μάχη του Φλόντεν τον Σεπτέμβριο του 1513. Αν και οι αρχικές λέξεις είναι άγνωστες, η μελωδία καταγράφηκε την περίοδο 1615–1625 στο χειρόγραφο John Skene of Halyards ως «Flowres of the Forrest», αν και μπορεί να είχε συντεθεί νωρίτερα.

## Παραπομπές


Κατηγορία:Πολιτισμός στη Σκωτία
Κατηγορία:Μουσική στη Σκωτία
Κατηγορία:Ιστορία της Σκωτίας
Τζων Φίλιπ Σούζα

Ο **Τζων Φίλιπ Σούζα** (. Ουάσιγκτον, 6 Νοεμβρίου 1854 - Ρέντινγκ της Πενσυλβάνιας, 6 Μαρτίου 1932) ήταν Αμερικανός αξιωματικός, μαέστρος στρατιωτικής μπάντας, συνθέτης πολλών δημοφιλών εμβατηρίων και συνθέτης οπερετών. 

## Παραπομπές


## Εξωτερικοί σύνδεσμοι
* 

Κατηγορία:Διευθυντές ορχήστρας
Κατηγορία:Συνθέτες οπερέτας
Κατηγορία:Αμερικανοί στρατιωτικοί
Κατηγορία:Μουσική στην Ουάσινγκτον, Π.Κ.
Κατηγορία:Αμερικανοί συνθέτες κλασικής μουσικής
Λένι Κουρ

Η **Λένι Κουρ** (Lenny Kuhr , γεννημένη στις 22 Φεβρουαρίου 1950 στην Αϊντχόφεν) είναι Ολλανδή τραγουδίστρια και τραγουδοποιός. Είναι περισσότερο γνωστή από τη νίκη της στον Διαγωνισμό Τραγουδιού της Eurovision το 1969, όπου κέρδισαν και άλλες 3 τραγουδίστριες.

## Βιογραφία
Γεννήθηκε στο Αϊντχόφεν και το 1967 άρχισε να τραγουδά στην Ολλανδία, ερμηνεύοντας γαλλικά παραδοσιακά τραγούδια. Το 1969 εκπροσώπησε την Ολλανδία στο Διαγωνισμό Τραγουδιού της Eurovision με την σύνθεσή της *De Troubadour* (σε στίχους του Ντέιβιντ Χάρτσεμα).  Την ορχήστρα διηύθυνε ο Φραντς ντε Κοκ. Ήταν μία από τις τέσσερις νικήτριες του έτους αυτού.

Στις αρχές της δεκαετίας του '70 ήταν πιο επιτυχημένη στη Γαλλία, παρά στην πατρίδα της. Βρέθηκε στην κορυφή των γαλλικών τσαρτς το 1972 με το τραγούδι *Jesus Christo* και εκτελέστηκαν στις παραστάσεις του Ζορζ Μπρασένς.

Το 1980 είχε την μεγαλύτερη επιτυχία στην Ολλανδία, με το τραγούδι *Visite*, το οποίο τραγούδησε μαζί με το γαλλικό συγκρότημα Les Poppys. Έκτοτε κυκλοφορεί δισκογραφικές δουλειές, χωρίς όμως να σημειώσει επιτυχία.

Το 1982 η Κουρ παρουσίασε το Nationaal Songfestival, που είναι ο προκριματικός της Ολλανδίας για την Eurovision.

Η Κουρ ασπάστηκε τον ιουδαϊσμό. Είναι παντρεμένη με τον Ρομπ Φρανκ και έχει δύο κόρες της από προηγούμενο γάμο. Τα παιδιά της ζουν στο Ισραήλ, χώρα στην οποία για ένα χρονικό διάστημα έζησε και η ίδια.

## Δισκογραφία
*1969: *De troubadour*
*1971: *De zomer achterna*
*1972: *Les enfants*
*1972: *De wereld waar ik van droom*
*1974: *God laat ons vrij*
*1975: **n Avondje Amsterdam''
*1976: **n Dag als vandaag*
*1980: *Dromentrein*
*1981: *Avonturen*
*1982: *Oog in oog*
*1983: *De beste van Lenny Kuhr*
*1986: *Quo vadis*
*1990: *Het beste van Lenny Kuhr*
*1990: *De blauwe nacht*
*1992: *Heilig vuur*
*1994: *Altijd heimwee*
*1997: *Gebroken stenen*
*1997: *Stemmen in de nacht*
*1998: *De troubadour*
*1999: *Oeverloze liefde*
*2000: *Visite*
*2001: *Fadista*
*2004: *Op de grens van jou en mij*
*2005: *Panta Rhei''

## Παραπομπές


Κατηγορία:Ολλανδοί μουσικοί
Κατηγορία:Συμμετέχοντες στη Eurovision
Κατηγορία:Ολλανδοί τραγουδιστές
Κατηγορία:Νικητές Διαγωνισμού Τραγουδιού Eurovision
Ουλβιγιέ Σουλτάνα

Η **Ουλβιγιέ Σουλτάν** (Οθ. Τούρκικα:بلند سلطان) (Τούρκικα: *Ulviye Sultan*, 1868 - 1875) ήταν κόρη του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Η Ουλβιγιέ γεννήθηκε το 1868 στην Κωνσταντινούπολη, και ήταν κόρη του Αμπντούλ Χαμίτ Β΄ και της πρώτης συζύγου του Ναζικεντά Καντινεφέντι. Η Ουλβιγιέ ήταν η αγαπημένη κόρη του Αμπντούλ Χαμίτ Β΄. Η Ουλβιγιέ το 1875 σε ένα ατύχημα που είχε, κάηκε ζωντανή και πέθανε. Είναι θαμμένη στο Γενί Τζαμί στην Κωνσταντινούπολη. Ο θάνατος της βύθισε στον πόνο τον Αμπντούλ Χαμίτ Β΄. Η αδελφή της Ουλβιγιέ, Χαμιντέ Αϊσέ Σουλτάν στα απομνημονεύματα της αναφέρει: 

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Επαρχία Καμπάρσκι

Η **Επαρχία Καμπάρσκι** (ρωσικά: Камба́рский райо́н, ουντμούρτικα: Камбарка ёрос) είναι διοικητική και δημοτική επαρχία (ραγιόν), μία από τις 25 στην Δημοκρατία των Ουντμούρτ της Ρωσίας. Βρίσκεται στο βορειοανατολικό τμήμα της δημοκρατίας. Η έκταση της επαρχίας είναι 762,6 τετραγωνικά χιλιόμετρα. Το διοικητικό κέντρο της επαρχίας είναι η Καμπάρκα. Η επαρχία είχε πληθυσμό 18.106 κατοίκων στην Ρωσική απογραφή του 2010. Στην απογραφή του 2002 είχε πληθυσμό 21.243 κατοίκων, ενώ στην Σοβιετική απογραφή του 1989 είχε πληθυσμό 22.680 κατοίκων. Ο πληθυσμός της Καμπάρκα αντιστοιχεί στο 60,9% του πληθυσμού της επαρχίας.

## Παραπομπές

Κατηγορία:Δημοκρατία των Ουντμούρτ
Πυρκαγιά σε σχολείο στο Ελμπαρούσοβο (1961)

Η **Τραγωδία του Ελμπαρούσοβο** ήταν πυρκαγιά που εκδηλώθηκε στις 5 Νοεμβρίου 1961 στο Ελμπαρούσοβο, στην Τσουβασική ΑΣΣΔ, στην Ρωσική ΣΟΣΔ στην πρώην Σοβιετική Ένωση.

Η φωτιά ξεκίνησε όταν ένας δάσκαλος προσπάθησε να ανάψει φωτιά χρησιμοποιώντας βενζίνη. Το σχολείο κάηκε και 110 άνθρωποι σκοτώθηκαν, μεταξύ αυτών και σαράντα τέσσερα παιδιά ηλικίας κάτω των οκτώ και τέσσερις εκπαιδευτικοί.

## Παραπομπές

* Σε Чувашии σχεδιάζει να κατασκευάσει μνημείο του, αφιερωμένο στα θύματα Эльбарусовской τραγωδία
* Σε Чувашии σχεδιάζει να κατασκευάσει μνημείο του, αφιερωμένο στα θύματα Эльбарусовской τραγωδία
* On November 5, 1961, a school caught fire in the village of Elbarusovo. The fire claimed the lives of more than a hundred children.

Κατηγορία:Τσουβασία
Κατηγορία:Εκπαίδευση στη Ρωσία
Ελμπαρουσοβο
Kotlin (γλώσσα προγραμματισμού)

thumb|100px|Το λογότυπο της γλώσσας Kotlin.
Η **Kotlin** είναι μια αντικειμενοστρεφής γλώσσα προγραμματισμου που σχεδιάστηκε από την ομάδα JetBrains.

Η γλωσσα Kotlin τρέχει πανω στην Εικονική Mηχανή της Java (JVM). Έχει επηρεαστεί από τις γλώσσες Java, Scala, C#, Groovy, είναι συμβατή με την Java ™ και Android ™,  έχει σχεδιαστεί για να τρέχει σαν εγγενής κώδικας στα iOS και macOS.

Απο τον Φεβρουάριο του 2012 η Kotlin αναπτύσσεται ως γλώσσα ανοικτού κώδικα. Η πρώτη επίσημη έκδοση 1.0 δημοσιεύτηκε τον Φεβρουάριο του 2016. Τον Μάιο του 2017 η Google ανακοίνωσε οτι η Kotlin θα είναι επίσημη γλώσσα του Android.

Η Kotlin αξιοποιεί τις υπάρχουσες βιβλιοθήκες για την Εικονική Mηχανή της Java (JVM), για   Android και  web browser. Ένα πρόγραμμα Kotlin μπορεί να αναπτυχθεί σε Ολοκληρωμένο περιβάλλον ανάπτυξης IntelliJ IDEA, Android Studio, Eclipse, NetBeans, Visual Studio Code.

Ο κώδικας Kotlin μπορεί να περιέχει κώδικα Java και ο κώδικας Java να περιέχει Kotlin. Ο κώδικας Java μετατρέπεται σε κώδικα Kotlin.

**Παραδείγματα κώδικα**

```kotlin
fun main(args: Array<String>) {
   println("Hello World!")
}
```


```kotlin
fun main(args: Array<String>) {
    for (arg in args)
        println(arg)
}
```


```kotlin
fun max(a: Int, b: Int) = if (a > b) a else b
```


```kotlin
class Person(val firstName: String, val lastName: String, var age: Int) {
  // ...
}
```

## Πηγες
* kotlinlang.org

Κατηγορία:Γλώσσες προγραμματισμού
Κατηγορία:Αντικειμενοστρεφείς γλώσσες προγραμματισμού
Επαρχία Πορέτσκι

Η **Επαρχία Πορέτσκι** (ρωσικά: Поре́цкий район, τσουβασικά: Пăрачкав районĕ) είναι διοικητική και δημοτική επαρχία (ραγιόν), μία από τις είκοσι μία στη Δημοκρατία της Τσουβασίας, στη Ρωσία. Η επαρχία βρίσκεται στα νοτιοδυτικά της επαρχίας. Η έκταση της περιοχής είναι 1.116,9 τετραγωνικά χιλιόμετρα. Το διοικητικό κέντρο της επαρχίας είναι το Πορέτσκογιε. Στην απογραφή του 2010, η επαρχία είχε πληθυσμό 13.992 κατοίκων. Επίσης, στην απογραφή του 2002 είχε πληθυσμό 17.311 κατοίκων, ενώ στη Σοβιετική απογραφή του 1989 είχε πληθυσμό 19.486 κατοίκων. Ο πληθυσμός του Πορέτσκογιε αντιστοιχεί στο 41,6% του πληθυσμού της επαρχίας.

## Παραπομπές


Κατηγορία:Τσουβασία
Ζεκιγιέ Σουλτάνα

Η **Ζεκιγιέ Σουλτάν** (Οθ. τούρκικα: زکیه سلطان) (τούρκικα: *Zekiye Sultan*, 12 Ιανουαρίου 1870 - 13 Ιουνίου 1950) ήταν κόρη του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Η Ζεκιγιέ γεννήθηκε στις 12 Ιανουαρίου 1870 στην Κωνσταντινούπολη, και ήταν κόρη του σουλτάνου Αμπντούλ Χαμίτ Β΄ και της δεύτερης συζύγου του Μπεντριφελέκ Καντινεφέντι. Η Ζεκιγιέ έχει πάρει μαθήματα πιάνου στη Λομβαρδία της Ιταλίας. Στις 20 Απριλίου 1889 παντρεύτηκε τον γιο του Γαζή Οσμάν Πασά, τον Αλί Νουρεντίν Πασά μαζί απέκτησαν το μοναδικό τους παιδί μια κόρη, τη Φατμά Αλιγιέ Χανίμσουλταν. 

Το 1924 η Ζεκιγιέ μαζί με τον σύζυγό της και με άλλα μέλη της Οθωμανικής δυναστείας πήγαν στη Γαλλία. Η Ζεκιγιέ πέθανε στις 13 Ιουνίου 1950 σε ηλικία 79 ετών, στο Που της Γαλλίας.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Δημήτριος Αντωνίου (ποιητής)

O **Δημήτριος Αντωνίου** (1906-1994) ήταν Έλληνας ποιητής. Εμφανίστηκε στα γράμματα τη δεκαετία του '30 και εξέδωσε τρεις ποιητικές συλλογές.

## Βιογραφικά στοιχεία
Γεννήθηκε το 1906 στην Μπέιρα της Μοζαμβίκης, όπου είχε εγκατασταθεί η οικογένεια του λόγω των ναυτιλιακών δραστηριοτήτων του πατέρα του. Καταγόταν από την Κάσο. Μετά την γέννηση του, η οικογένεια του μετακόμισε στο Σουέζ, όπου έμεινε μέχρι το 1912 όταν και επέστρεψαν στην Αθήνα. Εκεί, ο Δημήτριος Αντωνίου ολοκλήρωσε το γυμνάσιο και αργότερα εγγράφηκε στη Φιλοσοφική Σχολή του Πανεπιστημίου Αθηνών. Παράλληλα ασχολήθηκε με την εκμάθηση ξένων γλωσσών, και ερασιτεχνικά με τους κλάδους της ορυκτολογίας, της βοτανικής, της εντομολογίας, της ζωολογίας και της μουσικής. Επηρεασμένος όμως από τη ναυτική παράδοση της οικογενείας του, άφησε τις σπουδές του στη μέση και το 1928 έγινε δόκιμος πλοίαρχος σε εμπορικό πλοίο. Πήρε δίπλωμα πλοιάρχου και ως τον Β΄ Παγκόσμιο Πόλεμο ταξίδευε σε όλο τον κόσμο. Τότε, κατά τον Ελληνογερμανικό πόλεμο υπηρέτησε ως έφεδρος αξιωματικός στο αντιτορπιλικό Κείος. Μετά τον πόλεμο, ταξίδευε με τα κρουαζιερόπλοια «Αχιλλεύς» και «Αγαμέμνων» και το 1968, μετά από 40 χρόνια στην θάλασσα, συνταξιοδοτήθηκε. Απεβίωσε στην Αθήνα στις 6 Φεβρουαρίου 1994.

## Ποιητικό έργο
Από μικρή ηλικία εισχώρησε στον κύκλο ποιητών του Κωστή Παλαμά και γνωρίστηκε με άλλους ποιητές της γενιάς του '30, οι οποίοι προώθησαν την ανανέωση του ελληνικού ποιητικού λόγου. Εμφανίστηκε για πρώτη φορά στην ποίηση το 1936, γράφοντας στο περιοδικό «Τα Νέα Γράμματα» του Ανδρέα Καραντώνη. Νωρίτερα, το 1929, είχε παρουσιάσει κάποια πρώιμα ποιήματα στο περιοδικό «Πνοή». Αργότερα, δημοσίευσε ποιήματα και στο περιοδικό «Αγγλοελληνική Επιθεώρηση». Συμπεριέλαβε τα ποιήματα από τα περιοδικά αυτά, στα ποιητικά του βιβλία. Η πρώτη του ποιητική συλλογή τυπώθηκε το 1939, ενώ η δεύτερη μετά από 28 χρόνια και η τρίτη ακόμη 8 χρόνια αργότερα, λόγω των ταξιδιών του με τα πλοία. Σε πολλά από τα ποιήματα του εμπνεύστηκε από την θάλασσα και το δράμα της γυναίκας, χρησιμοποιώντας απλό και δωρικό λόγο. Δέχθηκε πολλές θετικές κριτικές από πνευματικούς ανθρώπους της εποχής του όπως οι Γιώργος Σεφέρης (με τον οποίο ήταν φίλος), Κωνσταντίνος Τσάτσος, Γιώργος Θεοτοκάς, Κλέων Παράσχος και Ανδρέας Καραντώνης. Έργα του έχουν συμπεριληφθεί σε ανθολογίες και έχουν μεταφραστεί σε άλλες γλώσσες.

### Εργογραφία
**Ποιήματα* (1939)
**Ινδίες* (Β΄ Κρατικό Βραβείο Ποίησης, 1967)
**Χάι-Κάι* (1972)
**Τάνκα* (Α΄ Κρατικό Βραβείο Ποίησης, 1972)

## Παραπομπές


## Βιβλιογραφία
*

## Εξωτερικοί σύνδεσμοι
*Δημήτριος Αντωνίου στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Βραβευμένοι με Κρατικά Βραβεία Λογοτεχνίας
Φρέντερικ Κοβαλέσκι

Ο **Φρέντερικ Κοβαλέσκι** (*[[αγγλικά]] : Frederick Kovaleski *), γεννημένος στις 8 Οκτωβρίου 1924, είναι αμερικανός πρωταθλητής της αντισφαίρισης.

Ξεκίνησε την αντισφαίριση σε μικρή ηλικία, 11 ετών, μετά το τέλος των σπουδών του έγινε υπάλληλος της ΣΙΑ και έπειτα μυστικός πράκτορας στην Αίγυπτο σχεδόν για μια δεκαετία έως το 1961 που παραιτήθηκε κι εργάστηκε στον ιδιωτικό τομέα. Είναι παντρεμένος με την Μόνια κι έχουν έναν γιο τον Σεργκέι, εκτός τα αγγλικά μιλάει, Ρωσικά και Πολωνικά. 

Παίζει αντισφαίριση σε όλη τη ζωή του ακόμα και σήμερα σε τουρνουά παλαιμάχων, το 1950 ήταν νούμερο 13 στον κόσμο. Έχει παίξει στο Ρολάν Γκαρός, στο Γουίμπλεντον και το Αμερικανικό Όπεν. Νικητής στο Μοντέγκο Μπέι το 1950, στην Ουάσινγκτον το 1952, στην Κολομβία το 1952, στην Βαλτιμόρη το 1953. Στο Πρωτάθλημα αντισφαίρισης Ανατολικής Μεσογείου το 1950 ήταν πρώτος στο απλό, δεύτερος στο διπλό και πρώτος στο μεικτό. Σαν παλαίμαχος είναι δύο φορές πρωταθλητής Ευρώπης στην κατηγορία 90+ και πέντε φορές πρωταθλητής ΗΠΑ στο διπλό στην κατηγορία παλαιμάχων.

## Παραπομπές


Κατηγορία:Αμερικανοί αθλητές της αντισφαίρισης
Κύπελλο Ελλάδας πετοσφαίρισης ανδρών 1992-1993

Το **[[Κύπελλο Ελλάδας πετοσφαίρισης ανδρών|κύπελλο Ελλάδας βόλεϊ ανδρών]] για την περίοδο 1992–93** ήταν η 9η διοργάνωση στην ιστορία του θεσμού, και διοργανώθηκε από την ΕΟΠΕ. Δικαίωμα συμμετοχής είχαν όλες οι ομάδες, ανεξαρτήτως της κατηγορίας που αγωνίζονταν. Μέχρι και τους ημιτελικούς οι αγώνες ήταν μονοί, στην έδρα της αναφερόμενης ως γηπεδούχου. Ο τελικός διεξήχθη στη Θεσσαλονίκη, στο Αλεξάνδρειο Μέλαθρο. Κυπελλούχος αναδείχθηκε ο Ολυμπιακός Πειραιώς για 6η φορά στην ιστορία του.

## Φάσεις Α' - Γ'
Αγωνίστηκαν ομάδες κατηγοριών χαμηλότερων της Α2, χωρισμένες σε ομίλους με γεωγραφικά κριτήρια.

## Φάση των 32 (Δ' Φάση)
Από τη φάση αυτή εισήλθαν στη διοργάνωση του Κυπέλλου οι ομάδες της Α1 και Α2 Εθνκής Κατηγορίας. Η κλήρωση έγινε με γεωγραφικά κριτήρια για να αποφευχθούν μακρινές μετακινήσεις.

## Φάση των 16
Η κλήρωση έγινε με γεωγραφικά κριτήρια, όπως και στον προηγούμενο γύρο.

## Προημιτελικοί

## Ημιτελικοί

## Τελικός
Ο τελικός διεξήχθη στις 29 Μαρτίου 1993 στη Θεσσαλονίκη, στο Αλεξάνδρειο Μέλαθρο. Ο Ολυμπιακός Πειραιώς επεκράτησε με 3−0 του Α.Ο. Ορεστιάδας και κατέκτησε το 6ο κύπελλο στην ιστορία του.

* **Διαιτητές:** Βασιλειάδης Ανέστης, Λαδάς Χρ.
* **Συνθέσεις:**
** **** (Κόντρα): Ντράγκοβιτς, Καζάζης Στ., Τριανταφυλλίδης, Αμαριανάκης, Μουστακίδης, Βίλντε / Καζάζης Δ., Μπρντζόβιτς, Μιχαλόπουλος, Φάκας, Λυκούδης, Ρούνοφ, Μανουσαρίδης.
** 22px **[[Αθλητικός Όμιλος Ορεστιάδας|Α.Ο. Ορεστιάδας]]**  (Τεκτονίδης): Τζούριτς Μ., Χαραλαμπίδης, Μποζίδης, Σαμαράς, Τσακιρόπουλος, Μίλιτς / Μοσχοφίδης, Παπάζογλου Γ., Κεμανετζής, Βλασακίδης, Γραμματικόπουλος, Αμαξόπουλος.


## Παραπομπές


## Εξωτερικοί σύνδεσμοι - Πηγές
*  Όλοι οι τελικοί του Κυπέλλου Ανδρών έως το 2019 www.volleynews.gr 
* Τελικός Κυπέλλου Ανδρών 1993 greekvolley.eu 
* εφ. ΘΕΣΣΑΛΟΝΙΚΗ, Πέμπτη 17.12.92, ένθετο ΣΠΟΡ σελ. 15 - Ηλ. Βιβλιοθήκη Βουλής των Ελλήνων / Στοιχεία: Α.Α. 03862, 1992 (12) ΔΕΚEΜΒΡΙΟΣ, αρχείο 0369
* εφ. ΘΕΣΣΑΛΟΝΙΚΗ, Παρασκευή 18.12.92, ένθετο ΣΠΟΡ σελ. 12 - Ηλ. Βιβλιοθήκη Βουλής των Ελλήνων / Στοιχεία: Α.Α. 03862, 1992 (12) ΔΕΚEΜΒΡΙΟΣ, αρχείο 0394
* εφ. ΜΕΣΗΜΒΡΙΝΗ, Παρασκευή 18.12.92, σελ. 19 - Ηλ. Βιβλιοθήκη Βουλής των Ελλήνων / Στοιχεία: Α.Α. 03217, 1992 (12) ΔΕΚEΜΒΡΙΟΣ, αρχείο 0379
* εφ. ΘΕΣΣΑΛΟΝΙΚΗ ΣΠΟΡ, Πέμπτη 07.01.93, ένθετο ΣΠΟΡ σελ. 16 - Ηλ. Βιβλιοθήκη Βουλής των Ελλήνων / Στοιχεία: Α.Α. 03863, 1993 (01) ΙΑΝΟΥΑΡΙΟΣ, αρχείο 0089
* εφ. ΜΑΚΕΔΟΝΙΑ, Παρασκευή 08.01.93, σελ. 12 - Ηλ. Βιβλοθήκη Βουλής των Ελλήνων / Στοιχεία: Α.Α. 03917, 1993 (01) ΙΑΝΟΥΑΡΙΟΣ, αρχείο 0094
* εφ. ΘΕΣΣΑΛΟΝΙΚΗ, Πέμπτη 04.02.93, ένθετο ΣΠΟΡ σελ. 16 - Ηλ. Βιβλιοθήκη Βουλής των Ελλήνων / Στοιχεία: Α.Α. 03864, 1993 (02) ΦΕΒΡΟΥΑΡΙΟΣ, αρχείο 0093
* εφ. ΘΕΣΣΑΛΟΝΙΚΗ, Τρίτη 23.02.93, ένθετο ΣΠΟΡ σελ. 16 - Ηλ. Βιβλιοθήκη Βουλής των Ελλήνων / Στοιχεία: Α.Α. 03864, 1993 (02) ΦΕΒΡΟΥΑΡΙΟΣ, αρχείο 0501

1992 1993
Κυπελλο Ελλαδας Πετοσφαιρισης Ανδρων 1992 1993
Κυπελλο Ελλαδας Πετοσφαιρισης Ανδρων 1992 1993
Χρήστος Τεγόπουλος

Το ονοματεπώνυμο **Χρήστος Τεγόπουλος** αναφέρεται στους:

* Χρήστο Τεγόπουλο, βουλευτή Τρικάλων
* Χρήστο Τεγόπουλο, εκδότη
Χρίστος Τεγόπουλος

Ο **Χρίστος Τεγόπουλος** (1870 - ;) ήταν Έλληνας πολιτικός.

## Βιογραφικά στοιχεία

Γεννήθηκε στα Τρίκαλα και σπούδασε νομικά στο Πανεπιστήμιο Αθηνών.

Εξελέγη βουλευτής Τρικάλων στις εκλογές του Αυγούστου 1910.

## Παραπομπές


Κατηγορία:Βουλευτές Τρικάλων
Χρήστος Καρράς

Ο **Χρήστος Καρράς** ήταν Έλληνας πολιτικός.

## Βιογραφικά στοιχεία

Γεννήθηκε στο Μεγαλοχώρι Τρικάλων και ήταν δάσκαλος.

Εξελέγη βουλευτής Τρικάλων στις εκλογές του Αυγούστου 1910 και επανεξελέγη βουλευτής Τρικάλων σε αυτές του Νοεμβρίου 1910, του 1912, του Δεκεμβρίου 1915 και του 1920.

## Παραπομπές


Κατηγορία:Βουλευτές Τρικάλων
Θεόδωρος Φίλιος

Ο **Θεόδωρος Φίλιος του Ευσταθίου**  (1869 - 1937) ήταν Έλληνας πολιτικός και κτηματίας.

## Βιογραφικά στοιχεία

Γεννήθηκε στο Νεοχώρι Τρικάλων (το 1982 μετονομάστηκε Οιχαλία Τρικάλων) και σπούδασε νομικά στο Πανεπιστήμιο Αθηνών.

Το 1912 παντρεύτηκε την Μαρία Χατζηθωμά και απέκτησε ένα υιό, τον Κωνσταντίνο. Η Μαρία είχε άλλα δύο παιδιά από προηγούμενο γάμο: την Σοφία και τον Θεόφιλο Δημοσθένους.

Ήταν καλός οικογενειάρχης και έμενε στην πόλη των Τρικάλων, όπου μεγάλωσε και τα τρία παιδιά φροντίζοντας για τη μόρφωση και εκπαίδευσή τους σαν να ήταν ο φυσικός τους πατέρας.

Ασχολήθηκε με τη δημοσιογραφία και την πολιτική πρωτοστατώντας και ουσιαστικά ο ίδιος πέτυχε το μοίρασμα της θεσσαλικής γης (κλήροι) στους φτωχούς αγρότες, οι οποίοι τον τίμησαν με την ψήφο τους και τον εξέλεξαν τέσσερις φορές Βουλευτή. 

Εξελέγη βουλευτής Τρικάλων στις εκλογές του Αυγούστου 1910 και επανεξελέγη βουλευτής Τρικάλων σε αυτές του 1912, του Μαΐου 1915 και του 1928.

Πέθανε από καρδιακή προσβολή το 1937.

## Παραπομπές


Κατηγορία:Βουλευτές Τρικάλων
Ιωάννης Κοττίκας

Ο **Ιωάννης Κοττίκας** (1862 - 1914) ήταν Έλληνας πολιτικός.

## Βιογραφικά στοιχεία

Γεννήθηκε στα Τρίκαλα, ήταν δικηγόρος και διετέλεσε πρόεδρος του Δικηγορικού Συλλόγου Τρικάλων.

Εξελέγη βουλευτής Τρικάλων στις εκλογές του Νοεμβρίου 1910 και επανεξελέγη βουλευτής Τρικάλων σε αυτές του 1912.

## Παραπομπές


Κατηγορία:Βουλευτές Τρικάλων
Ιωάννης Θεοδωρόπουλος (βουλευτής)

Ο **Ιωάννης Θεοδωρόπουλος** (1869 - ;) ήταν Έλληνας πολιτικός.

## Βιογραφικά στοιχεία

Ήταν δημοσιογράφος.

Εξελέγη βουλευτής Τρικάλων στις εκλογές του Αυγούστου 1910.

## Παραπομπές


## Εξωτερικοί σύνδεσμοι
*Ιωάννης Θεοδωρόπουλος στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Τρικάλων
Φίλιππος Χριστοδήμος

Ο **Φίλιππος Χριστοδήμος** (1888 - ;) ήταν Έλληνας πολιτικός.

## Βιογραφικά στοιχεία

Γεννήθηκε στα Τρίκαλα, σπούδασε ιατρική στο Πανεπιστήμιο Αθηνών και διετέλεσε πρόεδρος του Ιατρικού Συλλόγου Τρικάλων.

Εξελέγη βουλευτής Τρικάλων στις εκλογές του 1926 και επανεξελέγη βουλευτής Τρικάλων σε αυτές του 1935 με το Λαϊκό Κόμμα.

## Παραπομπές


Κατηγορία:Βουλευτές Τρικάλων
Κατηγορία:Βουλευτές εκλεγμένοι με το Λαϊκό Κόμμα
Παναγιώτης Καραλής

Ο **Παναγιώτης Καραλής** (1892 - ;) ήταν Έλληνας πολιτικός.

## Βιογραφικά στοιχεία

Γεννήθηκε στα Μεγάλα Καλύβια και σπούδασε ιατρική στο Πανεπιστήμιο Αθηνών.

Εξελέγη βουλευτής Τρικάλων στις εκλογές του 1923 και επανεξελέγη βουλευτής Τρικάλων σε αυτές του 1935.

## Παραπομπές


Κατηγορία:Βουλευτές Τρικάλων
Ντον Μακνίλ

Ο **Ντον Μακνίλ** (αγγλικά: *William Donald "Don" McNeill*, Τσικάσα, Οκλαχόμα, 30 Απριλίου 1918 – Βέρο Μπιτς, Φλόριντα, 28 Νοεμβρίου 1996) ήταν Αμερικανός πρωταθλητής της αντισφαίρισης.

Ο Μακνίλ κέρδισε τον πρώτο σημαντικό του τίτλο το 1938 στο εθνικό πρωτάθλημα αντισφαίρισης των Η.Π.Α. σε κλειστό χώρο. Το 1939 έγινε ο δεύτερος Αμερικανός πού κέρδισε τον τίτλο του γαλλικού πρωταθλήματος μετά τον Ντον Μπατζ όταν νίκησε τον συμπατριώτη Μπόμπι Ριγκς στον τελικό. Στη συνέχεια έπαιξε στο Γουίμπλεντον, η μόνη φορά που συμμετείχε και έχασε στον δεύτερο γύρο του απλού, έφτασε στον τρίτο γύρο στο διπλό και στον προημιτελικό στο μικτό. Κέρδισε την ίδια χρονιά το All England Plate, έναν διαγωνισμό αντισφαίρισης που διεξήχθη στο πρωτάθλημα Γουίμπλεντον ανάμεσα στους παίκτες που αποκλείστηκαν στον δεύτερο γύρο του απλού. Το 1939 στο Πρωτάθλημα αντισφαίρισης Ανατολικής Μεσογείουήταν πρώτος στο απλό, δεύτερος στο διπλό με συμπαίκτη τον Τσαρλς Χάρις, και πρώτος στο μεικτό με συμπαίκτρια την Γκάμπι Κέρτις.

Τον Ιούνιο του 1940 κέρδισε τον τίτλο του απλού στο Πανεπιστημιακό πρωτάθλημα των ΗΠΑ στο Σικάγο. Τον Αύγουστο του ίδιου έτους κέρδισε επίσης το τουρνουά του Σαουθάμπτον, δύο εβδομάδες αργότερα κέρδισε το τουρνουά του Νιούπορτ καζίνο. Τον Σεπτέμβριο κέρδισε τον δεύτερο τίτλο σε Γκραμ σλαμ, όταν νίκησε τον Ριγκς στον τελικό του Εθνικού πρωταθλήματος των Η.Π.Α.. 

Δεν υπήρξαν "επίσημες" ερασιτεχνικές κατατάξεις κατά τη διάρκεια του Β' παγκοσμίου πολέμου - ο Μακνίλ έφθασε στο υψηλότερο επίπεδο του κόσμου, Νο 7 στην ερασιτεχνική κατάταξη του Gordon Lowe κατά το 1939. Κατά τη διάρκεια του πολέμου ο Μακ Νάιλ υπηρέτησε ως υπολοχαγός στο Ναυτικό των Η.Π.Α. και υπηρέτησε στην πρεσβεία των ΗΠΑ στο Μπουένος Άιρες της Αργεντινής. Κατά τη διάρκεια της παραμονής του εκεί κέρδισε το πρωτάθλημα της Αργεντινής το 1942 και το 1943.

Μετά τον πόλεμο ο Μακνίλ αποφάσισε να επικεντρωθεί στην επαγγελματική του σταδιοδρομία. Το 1950 κέρδισε τον δεύτερο τίτλο του στο εσωτερικό πρωταθλήμα των ΗΠΑ, δώδεκα χρόνια μετά τη κατάκτηση του πρώτου, στον τελικό νίκησε τον Φρέντερικ Κοβαλέσκι σε τέσσερα σετ. Επιπρόσθετα υπήρξε επιλαχόντας το 1940 και το 1946.

Εκλέχθηκε στην Διεθνή αίθουσα Τένις της Φήμης το 1965. Μετά την καριέρα του στην αντιφαίριση έγινε διαφημιστικό στέλεχος στη Νέα Υόρκη. Ο Μακνίλ πέθανε στις 28 Νοεμβρίου 1996 στο Βέρο μπίτς λόγω επιπλοκών από την πνευμονία που τον ταλαιπωρούσε.

## Παραπομπές


Κατηγορία:Αμερικανοί αθλητές της αντισφαίρισης
Κατηγορία:Αμερικανοί στρατιωτικοί
Κατηγορία:Νικητές Γαλλικού Όπεν
Μονή Σέλλας Αρκαδίας

Η **Ιερά Μονή Σέλλας Αρκαδίας**, είναι ένα ιστορικό, εγκαταλελειμμένο σήμερα μοναστήρι, χτισμένο σε απόσταση 21 χλμ από το Άστρος και 2 χλμ νοτιοδυτικά του χωριού Πλάτανος. Η περιοχή, ονομάζεται επίσης από τους ντόπιους *Πέρα Παναγιά*.

## Ιστορία
Η πρώτη μονή, ιδρύθηκε περί το 1364, σύμφωνα με την παράδοση. Η μονή, σύμφωνα με την παράδοση, πήρε την ονομασία *Σέλλα*, όταν ο Τούρκος αγάς Μόραλης, προκειμένου να σώσει το παιδί του, αφιέρωσε στην Παναγία μία χρυσή σέλα. Τον 17ο αιώνα, η μονή υπήρχε καθώς το 1608, ο ηγούμενος της μονής, Θεοφάνης, πήρε άδεια από τις Οθωμανικές αρχές να την ανοικοδομήσει. Το 1826, η μονή καταστράφηκε ολοσχερώς από τις ορδές του Ιμπραήμ πασά και το 1834 διαλύθηκε με βασιλικό διάταγμα, μη έχοντας ικανό αριθμό μοναχών. Το 1966, η εκκλησία κηρύχθηκε ιστορικό και διατηρητέο μνημείο.

## Η μονή
Η μονή, βρίσκεται κοντά στον Πλάτανο, μέσα σε ένα δάσος από καρυδιές. Από τον χώρο της μονής, σώζεται μόνο το καθολικό και λείψανα από τα γύρω κελιά. Το καθολικό, κτίσμα του 1608, καθώς επίσης οι εικόνες και τα εκκλησιαστικά του σκεύη, σώζονται σε καλή κατάσταση. Η μονή, σύμφωνα με επιγραφή, αγιογραφήθηκε το 1770, από τον γνωστό αγιογράφο Παναγιώτη Οικονομόπουλο - Κουλιδά από τον γειτονικό Άγιο Ιωάννη, δαπάναις του πλατανίτη ιερέως Δημητρίου Λαμπρινού. Το δάπεδο του ναού, είναι στρωμένο με πλάκες, ενώ υπάρχει και παράσταση δικέφαλου αετού, όπως στα περισσότερα μοναστήρια της Κυνουρίας.

## Πηγές
* 
* Νικολάου Φλούδα - *Θυρεατικά, τόμος Α΄: γεωλογικά, γεωγραφικά, τοπογραφικά, χορογραφικά, εκκλησιαστικά, ναοί μονών, διοικητικά Θυρέας*, Αθήνα 1982
* Ιωάννη Μ. Αρβανίτη - *Από τις πηγές του λαού μας, τα μνημεία του λόγου μας - τόμος Α΄: Ποιητικά και Πεζά κείμενα*, Αθήνα 1985

## Παραπομπές


Σ
Κατηγορία:Δήμος Βόρειας Κυνουρίας
Σελλας
Γεώργιος Επιτήδειος

Ο **Γεώργιος Επιτήδειος** (Ψαχνά, 2 Μαρτίου 1953) είναι Έλληνας στρατιωτικός και πολιτικός. Εξελέγη ευρωβουλευτής στις Ευρωεκλογές του 2014 με το συνδυασμό του Λαϊκού Συνδέσμου - Χρυσή Αυγή. 

Γεννήθηκε στις 2 Μαρτίου 1953 και κατάγεται από τα Ψαχνά της Εύβοιας. Είναι γιος του Αθανάσιου Επιτήδειου (1921-2003). Ο Γεώργιος Επιτήδειος είναι απόφοιτος της Στρατιωτικής Σχολής Ευελπίδων, της Ανωτάτης Σχολής Πολέμου και της Σχολή Εθνικής Αμύνης. Επί πλέον έχει αποφοιτήσει από το Τμήμα Βασικής Εκπαιδεύσεως Αξιωματικών Κατευθυνομένων Βλημάτων ΧΩΚ της Ελλάδος και των ΗΠΑ και το Τμήμα Προκεχωρημένης Εκπαιδεύσεως Αξιωματικών Πυροβολικού της Σχολής Πυροβολικού της Ελλάδος και των ΗΠΑ.

Στις 23 Απριλίου 2019, ο ευρωβουλευτής Γεώργιος Επιτήδειος ανακοίνωσε την αποχώρησή του από τη Χρυσή Αυγή.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Ευρωβουλευτές εκλεγμένοι με τη Χρυσή Αυγή
Κατηγορία:Ευρωβουλευτές της Ελλάδας εκλεγμένοι την περίοδο 2014-2019
Original 21

**Original 21** (ελληνική προφορά "Ορίτζιναλ εικοσιένα", αντί της ορθής αγγλικής προφοράς ori:d͡ʒɪɴɒl), ή απλά Ορίτζιναλ είναι ο δημοφιλέστερος σύνδεσμος οργανωμένων οπαδών της Αθλητικής Ένωσης Κωνσταντινουπόλεως.

Δημιουργήθηκε από τον Δημήτρη Χατζηχρήστο το 1975, ως Θύρα 21 παίρνοντας το όνομά της από την θύρα 21 του Σταδίου Νίκος Γκούμας, στην Νέα Φιλαδέλφεια, από όπου παρακολουθούσαν τα παιχνίδια της ομάδας οι σκληροπυρηνικοί οπαδοί της. Από το 1982, οπότε κατασκευάστηκε δεύτερο διάζωμα κερκίδας στις απέναντι θύρες του πετάλου της θύρας 21 (9-11) και αφού διασπάστηκε από την Θύρα 21, η "έδρα" της Original μεταφέρθηκε σε εκείνες τις θύρες, έκτοτε γνωστές με το όνομα "σκεπαστή". Το όνομα της Original προέρχεται από την μετάφραση του "Γνήσια Θύρα 21".

Μετά την κατεδάφιση του ιστορικού γηπέδου της ΑΕΚ το 2003, και την χρήση του Ολυμπιακού Σταδίου ο σύνδεσμος είχε κάνει "έδρα" του το ένα από τα δύο πέταλα, αυτό στις θύρες 1-35, ακριβώς απέναντι από το άλλο πέταλο του σταδίου, στη θύρα 21. Το 2023, με την ολοκλήρωση της δημιουργίας του νέου γηπέδου στη Νέα Φιλαδέλφεια, τη λεγόμενη Αγιά Σοφιά, οι φίλαθλοι γύρισαν στη γνήσια θύρα 21. 

Αριθμεί 150 συνολικά υποσυνδέσμους σε διάφορα μέρη του κόσμου, στην Ελλάδα, την Κύπρο, το Λονδίνο και δύο σημαντικές ελληνικές παροικίες της Αυστραλίας, το Σίδνεϋ και τη Μελβούρνη.

Ιστορική στιγμή στην πορεία της οργάνωσης υπήρξε η αποχώρηση του φυσικού ηγέτη της, του Δημήτρη Χατζηχρήστου, ο οποίος αποχώρησε από τις τάξεις της με τον υποβιβασμό της ποδοσφαιρικής ΑΕΚ. Έκτοτε η Original δεν έχει κάποιο πρόσωπο που να χαρακτηρίζεται ηγέτης της οργάνωσης.

Οι οπαδοί της Ορίτζιναλ ανά τα έτη έχουν αδελφοποιηθεί με τους αντίστοιχους της Ολιμπίκ Μαρσέιγ (από το 1989, μετά από αγώνα των δύο ομάδων στη Νέα Φιλαδέλφεια όπου οι οπαδοί της ΑΕΚ εντυπωσίασαν τους αντίστοιχους της Μαρσέιγ με τη φωνή και το πάθος τους καθ' όλη τη διάρκεια του αγώνα), της Λιβόρνο (από το 2003), της Ζανκτ Πάουλι και της Παρτιζάν Μίνσκ.

Κατηγορία:Αθλητική Ένωση Κωνσταντινουπόλεως
Κατηγορία:Σύνδεσμοι φιλάθλων στην Ελλάδα
Λουδοβίκος Γ΄ του Παλατινάτου

Ο **Λουδοβίκος Γ΄** (*Ludwig III.*, 23 Ιανουαρίου 1378 - 30 Δεκεμβρίου 1436) από τον Οίκο του Βίττελσμπαχ ήταν εκλέκτορας του Παλατινάτου (Pfalz) το διάστημα 1410-1436.

## Βιογραφία
Ήταν ο τρίτος γιος του Ρούπερτ Γ΄ εκλέκτορα του Παλατινάτου και βασιλιά της Γερμανίας και της Ελισάβετ των Χοεντσόλερν κόρης του Φρειδερίκου Ε΄ μπουργκράβου της Νυρεμβέργης. Οι δύο μεγαλύτεροι αδελφοί του απεβίωσαν 22 και 24 ετών. 

Όταν το 1401-02 ο πατέρας του εκστράτευσε στην Ιταλία, ανέλαβε αντιπρόσωπός του (vicar). Το 1410 ο Ρούπερτ απεβίωσε και το Παλατινάτο μοιράστηκε μεταξύ των γιων του: ο Λουδοβίκος Γ΄ έλαβε το κεντρικό μέρος, ο Ιωάννης το Νόιμαρκτ, ο  Στέφανος το Ζίμερν & Τσβάιμπρυκεν και ο Όθων Α΄ του Μόσμπαχ. 

Ο Λουδοβίκος Γ΄ δεν επεδίωξε το Γερμανικό στέμμα. Το 1415 έγινε μέλος της *Εταιρείας του Παπαγάλου*, μίας ομάδας που εναντιωνόταν στον κακότροπο Λουδοβίκο Ζ΄ Βίττελσμπαχ δούκα της Βαυαρίας και έλαβε μέρος το ίδιο έτος στη Σύσκεψη της ομάδας στην Κωνσταντία. Ήταν θρησκευόμενος, πολύ μορφωμένος και προστάτης του Πανεπιστημίου της Χαϊδελβέργης. Ο Σιγισμούνδος της Γερμανίας τον έκανε αντιπρόσωπό του (vicar) και στην Εκκλησιαστική Σύνοδο της Κωνσταντίας (1414-18) ο Λουδοβίκος Γ΄ ήταν ο *οινοχόος* του. Με το τελευταίο αυτό αξίωμα ο Λουδοβίκος Γ΄ εκτέλεσε τις ποινές εναντίον του Γιαν Χους και του Ιερώνυμου της Πράγας. Επίσης συνέλαβε τον αντίπαπα Ιωάννης ΚΓ΄, όταν αυτός διέφυγε από τη Σύνοδο το 1415.

Το 1427 απεβίωσε ο γιος του, ο Ρούπερτ και ο Λουδοβίκος Γ΄ οργάνωσε ένα προσκύνημα στους Αγίους Τόπους, αλλά το 1427 επέστρεψε ασθενής. Από το 1430 και μετά ήταν σχεδόν τυφλός και το 1435 την εξουσία ανέλαβε η σύζυγός του και οι σύμβουλοί του. Απεβίωσε το επόμενο έτος και τον διαδέχθηκαν οι γιοί του, πρώτα ο Λουδοβίκος Δ΄ και έπειτα ο Φρειδερίκος Α΄.

## Οικογένεια
Πρώτα νυμφεύτηκε το 1402 τη Λευκή των Ανζού-Λάνκαστερ, κόρη του Ερρίκου Δ΄ της Αγγλίας. Μαζί της η νύφη έφερε και ένα διάδημα, το λεγόμενο *στέμμα της πριγκίπισσας Λευκής*, που από τότε έμεινε ως κειμήλιο των Βίττελσμπαχ και είναι γνωστό και ως *στέμμα του Παλατινάτου*. Είχαν τέκνα:
* Ρούπερτ 1406-1426, απεβίωσε 20 ετών.

Έπειτα νυμφεύτηκε για δεύτερη φορά το 1417 τη Ματθίλδη της Σαβοΐας (1390-1438), κόρη του Αμεδαίου διεκδικητή πρίγκιπα της Αχαΐας και είχε τέκνα:
* Ματθίλδη 1419-1482, παντρεύτηκε πρώτα τον Λουδοβίκο Α΄ κόμη της Βυρτεμβέργης-Ούραχ και έπειτα τον Αλβέρτο ΣΤ΄ των Αψβούργων αρχιδούκα της Αυστρίας.
* Λουδοβίκος Δ΄ 1424-1449, εκλέκτορας του Παλατινάτου.
* Φρειδερίκος Α΄ 1425-1476, εκλέκτορας του Παλατινάτου.
* Ρούπρεχτ 1427-1480, αρχιεπίσκοπος της Κολωνίας.
* Μαργαρίτα π. 1428-1466, μοναχή στη Δομινικανή μονή Λήμπεναου της Βορμς.

## Πρόγονοι





## Εξωτερικοί σύνδεσμοι
*  genealogie-mittelalter.de
*  Biography

Κατηγορία:Οίκος του Βίττελσμπαχ
Γκοργκάν

Το **Γκοργκάν** (περσικά: گرگان), πρώην **Αστραμπάντ** ή **Ασταραμπάντ**, είναι πόλη του Ιράν, πρωτεύουσα της επαρχίας Γκολεστάν. Βρίσκεται περίπου 400 χλμ. βορειοανατολικά της Τεχεράνης και περίπου 30 χλμ. μακριά από την Κασπία Θάλασσα. Στην απογραφή του 2006 ο πληθυσμός του ήταν 269.226 κάτοικοι.

## Ονομασία
Η λέξη Γκοργκάν της σύγχρονης περσικής γλώσσας (گرگان) προέρχεται από τη μεσαιωνική περσική λέξη Γκουργκάν, που με τη σειρά της προέρχεται από την παλαιά περσική Βαρκάνα (δηλ. "Χώρα των Λύκων"), τη σατραπεία των Αχαιμενιδών νοτιοανατολικά της Κασπίας Θάλασσας, που απαντάται στις ελληνικές πηγές ως Υρκανία. Η περιοχή αναφέρεται επίσης στη γλώσσα Αβέστα ως Βερκάνα. Η λέξη προέρχεται από την πρωτοϊρανική λέξη *vrka-, που σημαίνει "λύκος".

Στην ισλαμική Περσία η πόλη ήταν γνωστή ως Τζουρτζάν (جرجان), που αποτελεί τη μεταγραφή της μεσαιωνικής περσικής ονομασίας Γκουργκάν στα αραβικά. Στην Κασπιανή γλώσσα η πόλη λέγεται Βέργκεν (Wergen).

Τη νεότερη εποχή και μέχρι το 1937, η πόλη ήταν γνωστή ως **Ασταραμπάντ** ή **Αστραμπάντ** ή **Εσταραμπάντ** (استرآباد), που μπορεί επίσης να διαβαστεί και ως Εστερ-αμπάντ (πόλη της Εσθήρ), που για κάποιους θεωρείται ότι οφείλεται στην εβραϊκής καταγωγής Εσθήρ, σύζυγο του Πέρση βασιλιά Ξέρξη Α΄.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράν
Λουδοβίκος Δ΄ του Παλατινάτου

Ο **Λουδοβίκος Δ΄** (*Ludwig IV.*, 1 Ιανουαρίου 1424 - 13 Αυγούστου 1449) από τον Οίκο των Βίττελσμπαχ, ήταν εκλέκτορας του Παλατινάτου (Pfalz) το διάστημα 1436-49.

## Βιογραφία
Ήταν ο πρωτότοκος γιος του Λουδοβίκου Γ΄ εκλέκτορα του Παλατινάτου και της δεύτερης συζύγου του Ματθίλδης της Σαβοΐας, κόρης του Αμεδαίου κόμη του Πεδεμοντίου & διεκδικητή πρίγκιπα της Αχαΐας. 

Το 1436 απεβίωσε ο πατέρας του. Τον 12ετή Λουδοβίκο Δ΄ επιτρόπευσε ο θείος του Όθωνας Α΄ κόμης του Μόσμπαχ, ώσπου ο Λουδοβίκος Δ΄ έγινε 18 ετών. Το 1444, ως λοχαγός της Γερμανίας, απέκρουσε την παράταξη των Αρμανιάκ. 

Απεβίωσε το 1449 στα 25 έτη του και τάφηκε στο ναό του Αγ. Πνεύματος στη Χαϊδελβέργη. Τον διαδέχθηκε πρώτα ο άτεκνος αδελφός του Φρειδερίκος Α΄ και έπειτα ο γιος του Φίλιππος.

## Οικογένεια
Το 1445 νυμφεύτηκε τη Μαργαρίτα της Σαβοΐας, κόρη του Αμεδαίου Η΄ δούκα της Σαβοΐας. Η Μαργαρίτα ήταν χήρα του Λουδοβίκου Γ΄ Βαλουά-Ανζού διεκδικητή βασιλιά της Νάπολης. Ο Λουδοβίκος Δ΄ και η Μαργαρίτα είχαν τέκνα:
* Φίλιππος 1448-1508, εκλέκτορας του Παλατινάτου. 

## Πρόγονοι





## Εξωτερικοί σύνδεσμοι

*  genealogie-mittelalter.de

Κατηγορία:Οίκος του Βίττελσμπαχ